ai4bharat/Pralekha huggingface dataset:
आरोग्य आणि कुटुंब कल्याण मंत्रालय
भारताने केला एकूण कोविड -19 लसीकरणात 46 कोटींचा महत्वपूर्ण टप्पा पार
गेल्या 24 तासांत कोविड प्रतिबंधक लसीच्या सुमारे 53 लाख मात्रा देण्यात आल्या
रोगमुक्तीचा दर सध्या 97.37%
देशात गेल्या 24 तासांत 41,649 नव्या कोरोना बाधित रुग्णांची नोंद
भारतातील कोविड सक्रीय रुग्णसंख्या  सध्या एकूण बाधितांच्या संख्येच्या 1.29%
दैनंदिन पॉझिटीव्हिटी दर  गेले सलग 54 दिवस 5% पेक्षा कमी राहिला आहे
भारतातील लसीकरण मोहिमेत दिल्या गेलेल्या कोविड प्रतिबंधक लसीच्या एकूण मात्रांच्या संख्येने काल 46 कोटींचा टप्पा पार केला. आज सकाळी 8 वाजता प्राप्त झालेल्या तात्पुरत्या अहवालातील आकडेवारीनुसार, आतापर्यंत 54,94,423 सत्रांद्वारे कोविड प्रतिबंधक लसीच्या एकूण 46,15,18,479 मात्रा देण्यात आल्या आहेत. गेल्या 24 तासांत, लसीच्या 52,99,036 मात्रा देण्यात आल्या.
दिल्या गेलेल्या एकूण मात्रा पुढीलप्रमाणे :
|
|
HCWs
|
|
1st Dose
|
|
1,03,02,313
|
|
2nd Dose
|
|
78,22,150
|
|
FLWs
|
|
1st Dose
|
|
1,79,32,882
|
|
2nd Dose
|
|
1,12,50,974
|
|
Age Group 18-44 years
|
|
1st Dose
|
|
15,22,17,587
|
|
2nd Dose
|
|
80,61,768
|
|
Age Group 45-59 years
|
|
1st Dose
|
|
10,44,37,699
|
|
2nd Dose
|
|
3,84,29,220
|
|
Over 60 years
|
|
1st Dose
|
|
7,49,29,832
|
|
2nd Dose
|
|
3,61,34,054
|
|
Total
|
|
46,15,18,479
कोविड-19 प्रतिबंधक लसीकरण मोहिमेच्या सार्वत्रिकीकरणाचा नवा टप्पा देशात 21 जून 2021 पासून सुरु झाला. संपूर्ण देशात लसीकरण मोहिमेचा वेग वाढवत नेऊन मोहिमेच्या व्याप्तीचा विस्तार करण्यासाठी केंद्र सरकार कटीबद्ध आहे.
देशात महामारीच्या सुरुवातीपासून कोविडमुळे बाधित झालेल्यांपैकी 3,07,81,263 व्यक्ती यापूर्वीच कोविड-19 आजारातून पूर्णपणे बऱ्या झाल्या आहेत आणि गेल्या 24 तासांत 37,291 रुग्ण कोविड आजारातून बरे झाले. यामुळे सकल रोगमुक्ती दर 97.37 % झाला आहे.
गेल्या 24 तासांत भारतात, 41,649 नव्या कोविड बाधित रुग्णांची नोंद झाली.
रोज नोंदल्या जाणाऱ्या नव्या कोविड बाधितांची संख्या गेले सलग 34 दिवस, 50,000 पेक्षा कमी असल्याचे दिसून आले आहे. केंद्र सरकार तसेच राज्ये आणि केंद्रशासित प्रदेश सरकारे यांच्या अखंडित आणि सह्योगात्मक प्रयत्नांचा हा परिणाम आहे.
भारतातील कोविड सक्रीय रुग्णसंख्या आज 4,08,920 इतकी आहे आणि सध्या सक्रीय असलेल्या रुग्णांचे प्रमाण देशातील आतापर्यंतच्या एकूण कोविड बाधितांच्या संख्येच्या 1.29 % इतके आहे.
देशभरात कोविड संसर्ग तपासणी चाचण्यांची क्षमता लक्षणीयरीत्या वाढविण्यात आली असून गेल्या 24 तासांत देशात एकूण 17,76,315 चाचण्या करण्यात आल्या. संसर्गाच्या अगदी सुरुवातीपासून आतापर्यंत देशात 46.64 कोटींहून अधिक  चाचण्या करण्यात आल्या आहेत.
देशभरात एका बाजूला चाचण्यांची क्षमता वाढविली जात असतानाच, साप्ताहिक पॉझिटीव्हिटी दर सध्या 2.42 % आहे तर दैनंदिन पॉझिटीव्हिटी दर आज 2.34% इतका आहे. दैनंदिन पॉझिटीव्हिटी दर सलग 54 दिवस 5% हून कमी राहिला आहे.
विज्ञान आणि तंत्रज्ञान मंत्रालय
"भारताचे वैज्ञानिकदृष्ट्या प्रमाणित पारंपरिक ज्ञान समाजापर्यंत पोहोचवणे"  यासाठी भारतीय स्थापत्यशास्त्रीय वारसा उप-समितीची पहिली बैठक संपन्न
"भारताचे वैज्ञानिकदृष्ट्या प्रमाणित पारंपरिक ज्ञान समाजापर्यंत पोहोचवणे " या राष्ट्रीय उपक्रमाचा एक भाग म्हणून सीएसआयआर -एनआयएससीपीआर  ने 13 जानेवारी 2023 रोजी सकाळी 11 वाजता भारतीय स्थापत्यशास्त्रीय वारसा उपसमितीची पहिली बैठक आयोजित केली होती. उप -समितीचे सदस्य तसेच सीएसआयआर –एनआयएससीपीआरचा चमू या बैठकीला उपस्थित होता. उप-समितीच्या सदस्यांनी गेल्या वर्षभरातील स्वस्तिक उपक्रमाच्या प्रगतीची प्रशंसा केली. बैठकीत उपस्थितांनी गृहनिर्माण, पाणी वाटप प्रणाली आणि नागरी वस्त्यांशी संबंधित प्राचीन पद्धतींचा प्रसार करण्यासाठी उपाययोजना सुचवल्या. वास्तुशास्त्राच्या वैज्ञानिक प्रमाणीकरणाच्या निकषांवरही चर्चा करण्यात आली. समितीच्या सदस्यांनी भारताच्या स्थापत्य इतिहासाबद्दल एक संवाद मालिका आयोजित करण्याची सूचना केली. इंडियन जर्नल ऑफ ट्रॅडिशनल नॉलेजने स्थापत्यशास्त्र वारसा या विषयावर विशेष अंक प्रकाशित करण्याचा विचार करावा असेही यावेळी सुचवण्यात आले. स्वस्तिकची माहिती शिक्षकांसोबत सामायिक केली जावी आणि पारंपरिक ज्ञानाचा प्रसार करण्यासाठी वर्गात सांगितली जावी अशी शिफारसही समितीने केली. याशिवाय, पारंपरिक ज्ञान संबंधी काम करणाऱ्या संस्थांशी संपर्क साधावा आणि स्वस्तिकची माहिती संकलित करण्यासाठी त्यांचे शोधनिबंध आणि प्रबंध याची माहिती जाणून घ्यावी अशी सूचनाही करण्यात आली. स्वस्तिकच्या माहितीसाठी सूचना आणि सामग्री पुरवण्याची जबाबदारी समितीच्या सदस्यांवर सोपवण्यात आली.
राष्ट्रपती कार्यालय
गुरू तेग बहादूर यांच्या हौताम्यदिनाच्या निमित्ताने राष्ट्रपतींचा संदेश
नवी दिल्ली, 23 नोव्हेंबर 2019
राष्ट्रपती राम नाथ कोविंद यांनी आज गुरू तेग बहादूर यांच्या हौतात्म्यदिनाच्या पूर्वसंध्येला दिलेल्या संदेशात गुरू तेग बहादूर यांना श्रद्धांजली अर्पिली आहे. शिखांचे नववे गुरू, गुरू तेग बहादूर यांनी आपले संपूर्ण आयुष्य मानवजातीच्या कल्याणाला समर्पित केले होते. समाजात एकी बंधुत्व आणि सेवाभाव वृद्धींगत व्हावा यासाठी ते झटले. त्यांनी लोकांच्या दु:ख निवारणासाठी आणि पीडनाच्या विरोधात अविरत कार्य केले. यासाठीच ते ‘हिंद दि चद्दर’ या नावाने ओळखले जातात. याप्रसंगी आपण सर्वजण प्रेम, सद्भाव, दया आणि सर्वांचे कल्याणाचा संदेश पसरविण्याचा निधार करू या, असे राष्ट्रपतींनी आपल्या संदेशात म्हटले आहे.
G.Chippalkatti/S.Kane/P.Kor
(Visitor Counter : 52
युवा व्यवहार आणि क्रीडा मंत्रालय
केंद्रीय युवक व्यवहार आणि क्रीडा मंत्री अनुराग ठाकूर उत्तर प्रदेशातील प्रयागराज येथून महिन्याभराच्या राष्ट्रव्यापी स्वच्छ भारत कार्यक्रमाची सुरुवात करणार
कचरा सफाईतील विशेषतः एकदा वापरून टाकून देण्याच्या प्लॅस्टिकचा कचरा साफ करण्यातील लोकांचा सहभाग सुनिश्चित करण्यासाठी स्वातंत्र्याच्या अमृत महोत्सवाचा भाग म्हणून हे स्वच्छता अभियान चालविण्यात येणार
नवी दिल्ली, 29 सप्टेंबर 2021
भारत सरकारच्या युवा व्यवहार आणि क्रीडा विभागाने स्वातंत्र्याच्या अमृत महोत्सवानिमित्त 1 ऑक्टोबर 2021 ते 31 ऑक्टोबर 2021 या कालावधीत देशव्यापी स्वच्छ भारत कार्यक्रमाचे आयोजन केले आहे. नेहरू युवा केंद्र संघटनेशी संलग्न युथ क्लब आणि राष्ट्रीय सेवा योजनेशी संलग्न संस्थांच्या जाळ्याच्या माध्यमातून देशभरातील 744 जिल्ह्यांतील 6 लाख गावांमध्ये या कार्यक्रमाची अंमलबजावणी होईल.
प्रसारमाध्यमांच्या प्रतिनिधींना नवी दिल्ली येथे या अभियानाची माहिती देताना केंद्रीय युवा व्यवहार सचिव उषा शर्मा म्हणाल्या की उत्तर प्रदेशातील प्रयागराज येथून केंद्रीय युवक व्यवहार आणि क्रीडामंत्री अनुराग ठाकूर या स्वच्छता अभियानाची सुरुवात करतील. स्वच्छतेविषयी जनजागृती करणे, सामान्य जनतेला प्रोत्साहित करणे आणि कचरा स्वच्छ करण्यात, विशेषतः एकदाच वापरून टाकून देण्याच्या प्लॅस्टिकचा कचरा साफ करण्यात लोकांच्या सहभागाची सुनिश्चिती करणे हा या अभियानाचा उद्देश आहे. त्या पुढे म्हणाल्या की, या विशाल उपक्रमाच्या माध्यमातून 75 लाख किलो कचरा, मुख्यतः प्लॅस्टिक कचरा गोळा केला जाईल आणि नागरिकांची मदत आणि स्वयंस्फूर्त सहभागातून त्या कचऱ्याची विल्हेवाट लावली जाईल.
त्याआधी कार्यक्रमात बोलताना केंद्रीय मंत्री अनुराग ठाकूर म्हणाले की भारताच्या स्वातंत्र्य प्राप्तीचा अमृत महोत्सव साजरा करत असताना आपण आपला देश प्लॅस्टिकमुक्त करण्याची शपथ घेतली पाहिजे.M.Chopade/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 157
पंतप्रधान कार्यालय
पंतप्रधानांनी घेतली इटलीच्या पंतप्रधानांची भेट
पंतप्रधान नरेंद्र मोदी यांनी आज नवी दिल्लीमधील जी20 शिखर परिषदेच्या पार्श्वभूमीवर इटलीच्या पंतप्रधान जॉर्जिया मेलोनी यांच्यासोबत द्विपक्षीय चर्चा केली. मार्च 2023 मध्ये केलेल्या सरकारी दौऱ्यानंतर पंतप्रधान मेलोनी यांचा हा दुसरा भारत दौरा आहे. या आधी मार्च 2023 मधील दौऱ्यादरम्यान दोन्ही देशांतील द्विपक्षीय संबंध धोरणात्मक भागीदारीच्या स्तरापर्यंत उंचावण्यात आले होते. पंतप्रधानांनी भारताच्या जी20 अध्यक्षतेला दिलेले पाठबळ आणि जागतिक जैवइंधन आघाडीमध्ये आणि भारत-मध्यपूर्व-युरोप आर्थिक मार्गिकेत सहभागी झाल्याबद्दल इटलीची प्रशंसा केली.
दोन्ही देशांदरम्यान राजनैतिक संबंध प्रस्थापित होण्याला 75 वर्षे पूर्ण झाल्याची दोन्ही नेत्यांनी समाधानाने दखल घेतली. त्यांनी भारत-इटली धोरणात्मक भागीदारीच्या विविध क्षेत्रांच्या प्रगतीचा आढावा घेतला आणि संरक्षण आणि नवे आणि उदयाला येणारे तंत्रज्ञान प्रकार यांसारख्या क्षेत्रांमधील सहकार्य बळकट करण्याबाबत सहमती व्यक्त केली. व्यापक जागतिक कल्याणासाठी जी 7 आणि जी20 यांनी परस्परांशी समन्वय राखून काम करण्याची गरज त्यांनी विचारात घेतली.
पंतप्रधान मेलोनी यांनी पंतप्रधान नरेंद्र मोदी यांचे जी20 शिखर परिषदेच्या यशस्वी आयोजनाबद्दल अभिनंदन केले.
पंतप्रधान कार्यालय
महाराष्ट्रात 6 उड्डाणपुलांच्या उद्घाटनाचे पंतप्रधानांनी केले कौतुक
पंतप्रधान नरेंद्र मोदी यांनी काल विदर्भासाठी उदघाटन झालेल्या 6 उड्डाणपुलांचे  कौतुक केले आहे
महाराष्ट्राचे उपमुख्यमंत्री देवेंद्र फडणवीस यांच्या ट्विटला उत्तर देताना पंतप्रधानांनी ट्विट केले:
"विदर्भ क्षेत्रातील कनेक्टिव्हिटीसाठी उत्तम."
संरक्षण मंत्रालय
मलाबार नौदल सरावात भारतीय नौदलाचा सहभाग
नवी दिल्ली, 26 ऑगस्ट 2021
भारतीय नौदल 26 ते 29 ऑगस्ट 2021 दरम्यान अमेरिकन नौदल, जपानी मेरिटाइम सेल्फ डिफेन्स फोर्स  आणि रॉयल ऑस्ट्रेलियन नेव्ही  यांच्यासह मलाबार 2021 सरावात सहभागी होत आहे.
मलाबार सागरी सरावाला 1992 मध्ये IN-USN सराव म्हणून सुरूवात झाली. 2015 मध्ये, जपानी मेरिटाइम सेल्फ डिफेन्स फोर्स मलाबारमध्ये कायम स्वरूपी सदस्य म्हणून सहभागी झाले. 2020 मधील सरावात रॉयल ऑस्ट्रेलियन नौदलाचा सहभाग होता. या वर्षी 25 व्या मलाबार सरावाचे आयोजन पश्चिम प्रशांत क्षेत्रात अमेरिकन नौदलाद्वारे केले जात आहे.
भारतीय नौदलाकडून आयएनएस शिवालिक आणि आयएनएस कदमत आणि P8I गस्ती विमान सहभागी होणार असून त्याचे नेतृत्व रिअर ऍडमिरल तरुण सोबती, व्हीएसएम, फ्लॅग ऑफिसर कमांडिंग इस्टर्न फ्लीट हे करणार आहेत. अमेरिकन नौदलाचे प्रतिनिधित्व USS बॅरी, USNS Rappahannock, USNS बिग हॉर्न आणि P8A गस्ती विमान करेल. जपानी नौदलाचे प्रतिनिधित्व पाणबुडी आणि पी 1 गस्ती विमानाव्यतिरिक्त जेएस कागा, मुरासामे आणि शिरानुई करतील. ऑस्ट्रेलियन नौदलाचे प्रतिनिधित्व एचएमएएस वारामुंगा करेल.
भारतीय नौदलाची जहाजे गुआम येथून निघाली आहेत. तिथे त्यांनी 21-24 ऑगस्ट 21 दरम्यान आयोजित ऑपरेशनल टर्न अराउंडमध्ये भाग घेतला होता. यावेळी पूर्व नौदल कमांडचे फ्लॅग ऑफिसर कमांडिंग-इन-चीफ, व्हाईस ऍडमिरल एबी सिंह, AVSM, VSM यांनी अमेरिकन नौदलाच्या समपदस्थांबरोबर विचारांचे आदानप्रदान केले.
मलाबार -21 मध्ये भूपृष्ठ विरोधी, हवाई विरोधी आणि पाणबुडीविरोधी युद्ध कवायती आणि इतर डावपेच आणि सामरिक कवायतींचा समावेश असेल. या सरावात सहभागी झालेल्या नौदलांना परस्परांच्या कौशल्य आणि अनुभवांचा लाभ घेण्याची संधी मिळेल.
कोविड -19 जागतिक महामारी दरम्यान आरोग्य विषयक नियमांचे पालन करत आयोजित केलेला सराव हे सहभागी नौदल तसेच मुक्त, खुले आणि सर्वसमावेशक हिंद -प्रशांत क्षेत्राच्या सामायिक दृष्टीकोनातील समन्वयाचा पुरावा आहे.S.Tupe/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 267
आयुष मंत्रालय
पुण्यातील योग दिन कार्यक्रमात परदेशी प्रतिनिधी सहभागी
जीवनातील तणाव दूर करण्यासाठी योग साधना हा उत्तम पर्याय -केंद्रीय मंत्री धर्मेंद्र प्रधान
पुणे, 21 जून 2023
पुण्यातील जी 20 परिषदेच्या शिक्षण विषयक कृती गटाच्या बैठकीत सहभागी परदेशी प्रतिनिधींनी आजच्या आंतर राष्ट्रीय योग दिनाचे औचित्य साधून सावित्रीबाई फुले पुणे विद्यापीठातील खाशाबा जाधव क्रीडा संकुलात योग साधना केली .दैनंदिन जीवनातील ताण तणाव दूर करण्यासाठी योग साधना हा सर्वोत्तम पर्याय असल्याचे केंद्रीय शिक्षण मंत्री धर्मेंद्र प्रधान यांनी यावेळी बोलताना सांगितले .
केंद्रीय मंत्री धर्मेंद्र प्रधान यांच्यासह राज्याचे उच्च आणि तंत्र शिक्षण मंत्री चंद्रकांत पाटील,केंद्रीय उच्च शिक्षण सचिव संजय मूर्ती, , केंद्रीय शालेय शिक्षण सचिव संजयकुमार, केंद्रीय कौशल्य विकास आणि उद्योजकता सचिव अतुल तिवारी, पुण्याचे विभागीय आयुक्त सौरभ राव , महापालिका आयुक्त विक्रमकुमार, विद्यापीठाचे कुलगुरू सुरेश गोसावी, अधिसभा सदस्य राजेश पांडे आणि अन्य मान्यवर देखील या योग साधनेत सहभागी झाले होते . महर्षी विनोद रिसर्च फाऊंडेशन चे डॉ . संप्रसाद विनोद आणि योगगुरू डॉ . विश्वनाथ भिसे यांनी यावेळी उपस्थितांकडून योगाची प्रात्यक्षिके करून घेतली आणि अभिजात योग साधनेबद्दल मार्गदर्शन केले .
आजच्या योग साधनेमध्ये प्राणायाम, ताडासन, वृक्षासन, भुजंगासन, वज्रासन आणि शवासन आदी विविध प्रकारची आसने करण्यात आली . परदेशी प्रतिनिधींचा त्यातील सहभाग वाखाणण्याजोगा होता .
आपल्या दैनंदिन धावपळीच्या जीवनात निर्माण होणारा तणाव दूर होण्यास योग साधनेमुळे मदत होते असा विश्वास केंद्रीय मंत्री प्रधान यांनी यावेळी व्यक्त केला .परदेशी पाहुण्यानी देखील हा अनुभव घेतला असल्याचे ते म्हणाले .
आजच्या योगाभ्यासा मुळे वेगळ्याच प्रकारचे आत्मिक आणि मानसिक समाधान मिळाल्याची भावना अनेक परदेशी प्रतिनिधींनी यावेळी व्यक्त केली. विद्यापीठाचे कुलगुरू प्रा . सुरेश गोसावी यांनी उपस्थितांचे स्वागत केले .
#Yoga deepens connection with oneself and other human beings.
— Dharmendra Pradhan  June 21, 2023
Yoga is a holistic approach that boosts awareness, increases ability and adds meaning to life. Encourage all to embrace #Yoga in daily life for a healthier and happier living. Let us make ‘Yoga a way of life’ for… pic.twitter.com/5ywNCVI4x0PIB Mumbai | SC/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 27
भारतीय निवडणूक आयोग
पुढे ढकललेल्या राज्यसभा निवडणुकांसाठी मतमोजणीची तारीख
 नुसार त्या निवडणुकांची घोषणा करण्यात आली होती. नामांकनपत्रे मागे घेण्यासाठीच्या 18.03.2020 या शेवटच्या दिवसानंतर, संबंधित रिटर्निंग अधिकाऱ्यांनी 10 राज्यांतील 37 जागा बिनविरोध निवडून आल्याचे जाहीर केले. संबंधित रिटर्निंग अधिकाऱ्यांकडून प्राप्त झालेल्या अहवालांनुसार, आंध्रप्रदेश, गुजरात, झारखंड, मध्यप्रदेश, मणिपूर, मेघालय आणि राजस्थान या राज्यांतील 18 जागांसाठी गुरुवार दि. 26.03.2020 मतदान घेतले जाणार होते. तर, दि. 06.03.2020 च्या अधिसूचनेनुसार सोमवार दि. 30.03.2020 पूर्वी निवडणूक पूर्ण होणे अपेक्षित होते.
1951 च्या जनप्रतिनिधित्व कायद्यातील कलम 153 नुसार, निवडणूक आयोगास योग्य वाटणाऱ्या कारणांवरून कोणत्याही निवडणुकीचा कालावधी वाढविण्याचा निर्णय, अधिसूचनेमध्ये आवश्यक त्या सुधारणा करून आयोग घेऊ शकतो. त्यानुसार, कोविड-19 मुळे उद्भवलेली सार्वजनिक आरोग्य आणीबाणीची अभूतपूर्व परिस्थिती आणि देशासमोरील तत्संबंधित अन्य अडचणी विचारात घेता, निवडणूक आयोगाने दि. 24.03.2020 रोजी काढलेल्या प्रसिद्धीपत्रकाद्वारे राज्यसभेची सदर निवडणूक पुढे ढकलली व या निवडणुकीची कालमर्यादा वाढवली. तसेच, सद्यस्थितीचा आढावा घेतल्यानंतर निवडणूक आयोग नवीन निवडणुकीसाठी मतदानाची व मतमोजणीची तारीख घोषित करेल, असेही त्यावेळी आयोगाने स्पष्ट केले. तसेच, या निवडणुकीसाठी रिटर्निंग अधिकाऱ्यांनी प्रकाशित केलेल्या उमेदवारांच्या याद्या तशाच वैध राहतील, असेही आयोगाने स्पष्ट केले होते.
आता आयोगाने सर्व परिस्थितीचा तपशीलवार आढावा घेतला आहे. केंद्रीय गृहसचिव आणि NEC म्हणजेच राष्ट्रीय कार्यकारी समितीचे अध्यक्ष यांनी राष्ट्रीय व्यवस्थापन कायदा-2005 अन्वये दि. 30.05.2020 रोजी जारी केलेल्या मार्गदर्शक सूचनांसह सर्व घटक विचारात घेता, तसेच, संबंधित मुख्य निवडणूक अधिकाऱ्यांनी दिलेल्या माहितीवर विचार करून, निवडणूक आयोगाने निर्णय घेतला आहे. यानुसार आंध्रप्रदेश , गुजरात , झारखंड , मध्यप्रदेश , मणिपूर , मेघालय , आणि राजस्थान  अशा 18 जागांसाठीच्या द्वैवार्षिक निवडणुकीसाठी मतदान व मतमोजणीचा कार्यक्रम निश्चित करण्यात आला आहे. तो पुढीलप्रमाणे-
|
|
कार्यक्रम
|
|
दिनांक
|
|
मतदान दिनांक
|
|
19 जून 2020 
|
|
मतदान वेळ
|
|
स. 09:00 ते दु. 04:00
|
|
मतमोजणी
|
|
19 जून 2020  संध्या. 05:00 pm
|
|
या दिनांकापूर्वी निवडणूक पूर्ण होईल
|
|
22 जून 2020 
सदर निवडणुकांची व्यवस्था करताना कोविड -19 प्रतिबंधक उपायांचे काटेकोर पालन होण्याची खबरदारी घेण्यासाठी राज्यांच्या मुख्य सचिवांमार्फत वरिष्ठ अधिकाऱ्यांची नेमणूक केली जाईल, असेही निवडणूक आयोगाने म्हटले आहे.
तसेच, त्या-त्या राज्यात निवडणुकीवर देखरेख करण्यासाठी निरीक्षक म्हणून मुख्य निवडणूक अधिकाऱ्यांची नियुक्ती आयोगाने केली आहे.
M.Jaitly/J. Waishampayan/P.Kor
पंतप्रधान कार्यालय
पंतप्रधान नरेंद्र मोदी यांची जर्मनीच्या चान्सलर सोबत द्विपक्षीय बैठक
नवी दिल्लीतील जी-20 शिखर परिषदेसाठी भारतात आलेले जर्मनीचे चान्सलर ओलाफ शोल्ज यांची आज म्हणजेच 10 सप्टेंबर 2023 रोजी पंतप्रधान नरेंद्र मोदी यांच्यासोबत द्विपक्षीय बैठक झाली. या वर्षात शोल्ज यांचा हा दुसरा भारत दौरा आहे. या आधी फेब्रुवारी महिन्यातही ते भारतात आले होते.
जी-20 च्या यशस्वी अध्यक्षीय कारकीर्दीबद्दल चान्सलर ओलाफ शोल्ज यांनी पंतप्रधानांचे अभिनंदन केले. या अध्यक्षपदाच्या कार्यकाळात जर्मनीने दिलेल्या पाठिंब्याबद्दल, तसेच जी-20 च्या विविध उच्चस्तरीय बैठका आणि कार्यक्रमांमधे सहभागी झाल्याबद्दल पंतप्रधानांनी त्यांचे आभार मानले.
यावेळी दोन्ही नेत्यांनी द्विपक्षीय राजनैतिक भागीदारीच्या प्रगतीचा आढावा घेतला. संरक्षण, हरित तसेच शाश्वत विकास, महत्वाची खनिजे, कुशल मनुष्यबळाची देवाणघेवाण आणि शिक्षण अशा क्षेत्रातील सहकार्य अधिक दृढ करण्याबद्दल यावेळी प्रामुख्याने चर्चा झाली.
परस्पर हिताच्या आंतरराष्ट्रीय आणि प्रादेशिक मुद्यांवरही दोन्ही नेत्यांनी आपली मते मांडली.
आंतरसरकारी आयोगाच्या पुढच्या फेरीसाठी पुढच्या वर्षी भारतात येण्याचे निमंत्रण पंतप्रधानांनी चान्सलर ओलाफ शोल्ज यांना दिले.
नवीन आणि नवीकरणीय ऊर्जा मंत्रालय
सौर ऊर्जा निर्मिती
नवी दिल्ली, 28 नोव्हेंबर 2019
केंद्र सरकारने डिसेंबर 2022 पर्यंत 1 लक्ष मेगावॅट इतकी वीज सौर ऊर्जा प्रकल्पाद्वारे निर्मित करण्याचे उद्दिष्ट ठेवले आहे. ऑक्टोबर महिन्याच्या शेवटी केलेल्या गणतीत देशात एकूण 31 हजार 696 मेगावॅट सौर ऊर्जेची निर्मिती झाली आहे. याशिवाय 17 हजार 998 मेगावॅट क्षमतेचे सौर ऊर्जा प्रकल्प निर्माणाधीन आहेत. 36 हजार मेगावॅट क्षमतेच्या प्रकल्पांसाठी या आधीच निविदा काढण्यात आल्या आहेत. या प्रयत्नांमुळे केंद्र सरकारची सौर ऊर्जा उद्दिष्टपूर्ती दृष्टीपथात आली आहे.
सौर ऊर्जा निर्मितीसाठी केंद्रीय अर्थसंकल्पात वेगळी तरतूद नसली, तरी विविध सौर ऊर्जा कार्यक्रमांमधून प्रकल्पासाठी निधी दिली जातो. ऑक्टोबर अखेरपर्यंत केलेल्या गणतीनुसार रुपये 1513 कोटी निधी देण्यात आला आहे. गेल्या आर्थिक वर्षात एकूण निधी रुपये 2524 कोटी एवढा देण्यात आला होता. गेल्यावर्षी महाराष्ट्राने 2503 दशलक्ष युनिट सौर ऊर्जा निर्मिती केली होती. देशभरात ही संख्या 39 हजार 268 दशलक्ष युनिट होती. महाराष्ट्रात सात सोलर पार्क निर्माणाधीन आहेत.
नवीन आणि नवीकरणीय ऊर्जा, वीज आणि कौशल्य विकास आणि उद्यमशीलता  राज्यमंत्री आर के सिंग यांनी आज लोकसभेत एका प्रश्नाच्या लेखी उत्तरात ही माहिती दिली.
G.Chippalkatti/D.Rane
(Visitor Counter : 78
अर्थ मंत्रालय
सीसीआयच्या निर्णयांवर आधारित 328 अर्ज राष्ट्रीय कंपनी कायदा अपील प्राधिकरणाकडे दाखल
एनसीएलएटी अर्थात राष्ट्रीय कंपनी कायदा अपील प्राधिकरणाकडून प्राप्त आकडेवारीनुसार 31 जानेवारी 2021 पर्यंत प्राधिकरणाकडे सीसीआय अर्थात भारतीय स्पर्धात्मक आयोगाच्या निर्णयांवर आधारित 328 अर्ज दाखल करण्यात आले आहेत.
याबाबत अधिक तपशील देताना केंद्रीय अर्थ आणि कॉर्पोरेट व्यवहार राज्यमंत्री अनुराग सिंग ठाकूर यांनी सांगितले की 31 जानेवारी 2021 पर्यंत या 328 पैकी 80 अर्जांवर निर्णय झाला असून 248 अर्जांवरचा निर्णय प्रलंबित आहे.
लोकसभेत लेखी उत्तरात त्यांनी ही माहिती दिली.
युवा व्यवहार आणि क्रीडा मंत्रालय
पदुकोण-द्रविड सेंटर फॉर स्पोर्ट्स एक्सलन्समधील अत्याधुनिक सुविधांचा वापर करून आंतरराष्ट्रीय स्तरावर स्पर्धा करण्यासाठी अधिक कौशल्ये विकसित करण्याचे केंद्रीय मंत्री अनुराग ठाकूर यांचे आवाहन
नवी दिल्ली, 3 मे 2022
खेळ खेळण्यासाठी आठवड्याची अखेर किंवा सुट्टीची वाट पाहू नये तर सुरुवात कुठेही आणि कधीही करावी, असे केंद्रीय माहिती आणि प्रसारण मंत्री तसेच युवा व्यवहार आणि क्रीडा मंत्री अनुराग सिंह ठाकूर यांनी म्हटले आहे.
पदुकोण-द्रविड सेंटर फॉर स्पोर्ट्स एक्सलन्स  येथे ते खेळाडूंशी संवाद साधत होते. या केंद्रातील अत्याधुनिक सुविधांचा उपयोग आंतरराष्ट्रीय स्तरावर स्पर्धा करण्यासाठी अधिक कौशल्ये विकसित करण्याकरता केला पाहिजे असे ते म्हणाले.
पदुकोण-द्रविड सेंटर फॉर स्पोर्ट्स एक्सलन्स  हे बेंगळुरूमध्ये 15 एकरवर बांधलेले जागतिक दर्जाचे एकात्मिक क्रीडा संकुल आहे. बॅडमिंटन, क्रिकेट, फुटबॉल, टेनिस, जलतरण, स्क्वॅश, बास्केटबॉल आणि नेमबाजीमध्ये सीएसईने अत्याधुनिक सुविधा उपलब्ध केल्या आहेत. स्पर्धात्मक आणि हौशी क्रीडापटू, व्यावसायिक प्रशिक्षक, क्रीडा अकादमी आणि महत्त्वाकांक्षी तरुण प्रतिभांना त्यांच्या आवडीच्या खेळात उत्कृष्ट कामगिरी करण्यासाठी प्रोत्साहित करणे हे सीएसईचे उद्दिष्ट आहे. सीएसईला नुकतेच भारताच्या क्रीडा प्राधिकरणाने बॅडमिंटन आणि जलतरण या दोन्हींसाठी राष्ट्रीय उत्कृष्टता केंद्र म्हणून मान्यता दिली आहे.
सीएसई मधील अकादमी क्रीडा संस्कृतीला प्रोत्साहन देण्यासाठी आणि घडवण्याकरता तळागाळातील स्तरावरील कार्यक्रम आखते, तसेच भविष्यात आंतरराष्ट्रीय खेळाडू निर्माण करण्याचे उद्दिष्टही सीएसईने ठेवले आहे. लक्ष्य सेन, श्रीहरी नटराज, अश्विनी पोनप्पा आणि अपूर्वी चंदेली यांसारख्या भारतातील प्रतिभावान आणि यशस्वी खेळाडू सीएसईने घडवले आहेत.
खेळाडूंच्या प्रवासाचा एक महत्त्वाचा पैलू म्हणजे जागतिक स्तरावर कामगिरी करण्यासाठी त्यांना क्रीडा विज्ञानाद्वारे आवश्यक असलेले सहकार्य उपलब्ध करणे. सीएसई मध्ये, अभिनव बिंद्रा टार्गेटिंग परफॉर्मन्स सेंटर , वेसोमा क्रीडा वैदयकीय केन्द्र आणि समिक्षा सायकोलॉजी हे आपल्या खेळाडू आणि सहभागींना फिजिओथेरपी, दुखापतींतून सावरणे, हायड्रोथेरपी, जेरियाट्रिक केअर, क्रीडा आहार आणि क्रीडा मानसोपचार यासह विविध सेवा देतात.
क्रिकेटपटू राहुल द्रविड, पदुकोण-द्रविड सेंटर फॉर स्पोर्ट्स एक्सलन्सचे  व्यवस्थापकीय संचालक, विवेक कुमार, सदस्य आणि वरिष्ठ अधिकारी या भेटीदरम्यान उपस्थित होते.
N.Chitale/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 112
युवा व्यवहार आणि क्रीडा मंत्रालय
केंद्रीय मंत्री अनुराग ठाकूर यांनी लेह, लडाख येथे दुसऱ्या ‘अल्टिमेट लडाख सायकलिंग चॅलेंज’ ला हिरवा झेंडा दाखवला
चला सायकल चालवूया, तंदुरुस्त राहूया, भारताला तंदुरुस्त ठेवूया -अनुराग ठाकूर
'स्वातंत्र्याचा अमृत मोहत्सव' आणि 'फिट इंडिया चळवळ' चा एक भाग म्हणून केंद्रीय माहिती आणि प्रसारण मंत्री अनुराग ठाकूर यांनी आज भारतीय सायकलिंग महासंघाच्या समन्वयाने लडाख पोलिसांनी आयोजित केलेल्या दुसऱ्या अल्टिमेट लडाख सायकलिंग चॅलेंजला हिरवा झेंडा दाखवला.
सायकलिंग चॅलेंजला झेंडा दाखवताना केंद्रीय मंत्री म्हणाले की, पंतप्रधान नरेंद्र मोदी यांच्या कल्पनेतील फिट इंडिया चळवळीमागील प्रेरणा, भारतातील लोकांमध्ये तंदुरुस्तीप्रति जागरूकता निर्माण करणे आहे. ते म्हणाले की, समुद्र सपाटीपासून 11000 फूट उंचीवर सायकलिंग स्पर्धेत भाग घेणाऱ्या लडाख युवकांचा उत्साह पाहून खूप आनंद होत आहे. सायकलिंग स्पर्धेला प्रोत्साहन देऊन फिट इंडिया मोहिमेत योगदान दिल्याबद्दल लडाखच्या तरुणांचे त्यांनी कौतुक केले.
फिट इंडिया चळवळीअंतर्गत या सायकलिंग स्पर्धेला प्रोत्साहन दिल्याबद्दल त्यांनी लडाख पोलीस आणि एलएएचडीसीचे अभिनंदन केले.
फिट इंडिया मोहिमेला प्रोत्साहन देण्यासाठी युवकांच्या भूमिकेवर भर देताना ठाकूर म्हणाले, ‘चला सायकल चालवूया , चला तंदुरुस्त राहूया, भारत तंदुरुस्त ठेवूया. जर युवक तंदुरुस्त असेल तर भारत तंदुरुस्त राहील ’.
खासदार जम्यांग त्सेरिंग नामग्याल आणि सीईसी ताशी ग्यालसन यांच्यासह केंद्रीय मंत्री अनुराग ठाकूर हे देखील सायकलिंग स्पर्धेत सहभागी झाले.
उपराष्ट्रपती कार्यालय
मानवतेप्रती शिखांचे शौर्य, कटिबद्धता आणि सहभागाला सलाम : उपराष्ट्रपती
नवी दिल्ली, 29 ऑक्टोबर 2018
पूर्वग्रहदूषित, असहिष्णुता आणि संशयाच्या वादळी कालखंडात शिखांनी मानवतेप्रती दर्शवलेल्या शौर्य आणि कटिबद्धतेला आपण सलाम करत असल्याचे उपराष्ट्रपती एम. व्यंकय्या नायडू यांनी सांगितले. ते आज नवी दिल्लीत डॉ. प्रभलीनसिंग लिखित आणि पंजाब विद्यापीठाने प्रकाशित केलेल्या ‘भारतातील अग्रेसर शीख’ या पुस्तकाच्या प्रकाशन प्रसंगी बोलत होते.
या पुस्तकात समाजाच्या विविध स्तरातील 50 महान शीख व्यक्तीमत्वांचा यशस्वी प्रवास अधोरेखित करण्यात आला असून हे पुस्तक म्हणजे शीख धर्माचे संस्थापक श्रीगुरु नानक देवजी यांना साजेसे अभिवादन आहे असे उपराष्ट्रपती म्हणाले.
जात, धर्म आणि संप्रदाय यांचे बंधन न बाळगता गरीबातल्या गरीबांची सेवा करण्याप्रती असलेली कटिबद्धता म्हणजे गुरु नानक देवजी यांचे या महान देशाप्रती असलेले महत्वपूर्ण योगदान आहे असे उपराष्ट्रपती म्हणाले. लोकसेवा आणि राष्ट्र उभारणीत सहकार्य अशा कर्तव्यनिष्ठ समाजाच्या उभारणीचा पाया गुरु नानक यांनी रचल्याचे त्यांनी स्पष्ट केले. जेंव्हा-जेंव्हा गरज निर्माण झाली तेंव्हा-तेंव्हा शिखांनी देशाचे संरक्षण केल्याचे नायडू यांनी स्पष्ट केले.
N.Sapre/J.Patankar/P.Malandkar
(Visitor Counter : 36
संरक्षण मंत्रालय
दिवंगत जनरल बिपिन रावत यांच्या प्रथम पुण्यतिथीनिमित्त तिन्ही सेवादल प्रमुखांकडून पुष्पचक्र अर्पण
पुणे, 8 डिसेंबर 2022
लष्करप्रमुख जनरल मनोज पांडे, पीव्हीएसएम, एव्हीएसएम, व्हीएसएम, एडीसी, नौदल प्रमुख अॅडमिरल आर हरी कुमार, पीव्हीएसएम, एव्हीएसएम, व्हीएसएम, एडीसी, हवाई दल प्रमुख एअर चीफ मार्शल व्हीआर चौधरी, पीव्हीएसएम, एव्हीएसएम, व्हीएम, एडीसी , यांनी दिवंगत जनरल बिपिन रावत, पीव्हीएसएम, युवायएसएम, एव्हीएसएम, वायएसएम, एसएम, एडीसी यांच्या पुण्यतिथीनिमित्त राष्ट्रीय संरक्षण प्रबोधिनी , खडकवासला येथील आयकॉनिक हट ऑफ रिमेंबरन्स येथे आदरांजली वाहिली. भारतीय सशस्त्र दलाच्या पहिले सीडीएस यांच्या निधनाची जी वेळ होती, त्याच वेळी हा कार्यक्रम आयोजित करण्यात आला होता.
जनरल बिपिन रावत हे 53 व्या एनडीए अभ्यासक्रमाचे चार्ली स्क्वाड्रनचे माजी विद्यार्थी होते. जनरल ऑफिसर यांचे 8 डिसेंबर 2021 रोजी हेलिकॉप्टर कोसळून झालेल्या दुर्घटनेत दुर्दैवी निधन होण्यापूर्वी लष्कराचे 27 वे प्रमुख आणि त्यानंतर पहिले चीफ ऑफ डिफेन्स स्टाफ म्हणून त्यांनी देशाची सेवा केली.
जनरल बिपिन रावत हे एक सर्वोत्कृष्ट सैनिक आणि खरे देशभक्त होते, ज्यांनी आपल्या सशस्त्र दलांचे आणि सुरक्षा यंत्रणेचे आधुनिकीकरण करण्यात मोठे योगदान दिले. भारताचे पहिले चीफ ऑफ डिफेन्स स्टाफ म्हणून, जनरल ऑफिसरनी आपल्या सशस्त्र दलांशी संबंधित विविध पैलूंवर विशेषत: संरक्षण सुधारणांवर काम केले, धोरणात्मक बाबींबाबत त्यांचे विचार आणि दृष्टीकोन अनन्यसाधारण होते. सशस्त्र दलांमध्ये संयुक्तपणाची आणि एकात्मतेची चिरस्थायी संस्कृती निर्माण करण्यात त्यांनी दिलेले योगदान राष्ट्र कधीही विसरणार नाही.
S.Kakade/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 75